
Здравейте,  

В момента съм в майчинство (декларация по чл. 50, 51). През м.Март писах до директора на НОИ ТП София-град, тъй като бях спряна от ведомост, поради проверка във фирма, в която съм работила преди настоящия ми работодател. В тези 18 месеца, които изчисляват за сформирането на обезщетението ми влизат 15 дни от тази фирма(така ми беше отговорено по мейл). В допълнение нямам писмо получено на хартиен носител от НОИ, само отговор по мейл. Въпросът ми е, какво мога да направя за да ми бъде преизчислено майчинството, без тези 15 дни и въобще мога ли да го направя без адвокат? 


 

Спряха ми обезщетението по майчинство
=====================================

 

Здравейте,


съгласно чл. 48а от КСО осигурените лица за общо заболяване и майчинство имат право на парично обезщетение за бременност и раждане вместо трудово възнаграждение, ако имат 12 месеца осигурителен стаж като осигурени за този риск. Дневното парично обезщетение при бременност и раждане се определя в размер на 90 на сто от среднодневното брутно трудово възнаграждение, върху което са внесени или дължими осигурителни вноски за общо заболяване и майчинство за периода от 24 календарни месеца, предхождащи месеца на настъпване на временната неработоспособност поради бременност и раждане.  

За да обжалвате и да искате преизчисляване на обезщетението, е необходимо да получите писмен документ от НОИ, поради което съветът ми е да подадете писмено заявление в НОИ с искане за получаване на писмен отговор.


Поздрави,  

адв. Николина Митова  

0898 303092




Успяхте ли да възстановите изплащането на обезщетението? През какво преминахте, тъй като и на мен ми предстои разправия с нои.




Аз,съм в подобна ситуация,спряна от ведомост заради ревизия на фирмата,оказва се обаче,че фирмата е длъжник и освен,че не внася осигурителните суми,не е подавала и декларации за здравно и социално осигуряване,моля Анна споделете,как спечелихте възстановяването на майчинството и дайте координати на адвоката си!?  

Благодаря!




Здрасти какво стана с вашето майчинство чее и аз сега имам същия казус и не знам как да действам


